Lavrov spune că Rusia este dispusă să folosească orice mijloace în războiul din Ucraina. Mesaj către Statele Unite
Ministrul rus de Externe, Serghei Lavrov, a afirmat, într-un interviu difuzat joi, că Rusia a folosit o rachetă hipersonică în Ucraina pentru a face Occidentul să înțeleagă că Moscova este gata să folosească orice mijloace pentru a se asigura că nu suferă „o înfrângere strategică”. Declarația a fost făcută într-un interviu acordat jurnalistului american Tucker Carlson, fostă vedetă Fox News.